cyanic-selkie/wikianc huggingface dataset:
Ռոլֆ Յոհան Ֆուրուլի
«Օսլո ժամանակագրություն»
Ռոլֆ Յոհան Ֆուրուլի կողմից առաջ քաշվեց այս վարկածը և այն քննության առնվեց միջազգային ասպարեզներում։ Ի դեպ նրա կողմից առաջ քաշված վարկածը կոչվեց «Օսլոյի ժամանակագրություն» (Oslo Chronology) :
«Օսլոյի ժամանակագրություն» քննադատել է Կ. Օ.Յոնսոնը ։
Արտաքին հղումներ
Կատեգորիա:Նորվեգացի գիտնականներ Կատեգորիա:Նորվեգացի լեզվաբաններ Կատեգորիա:Նորվեգացի պատմաբաններ Կատեգորիա:Նորվեգացի թարգմանիչներ Կատեգորիա:Օսլոյի համալսարանի շրջանավարտներ Կատեգորիա:Նորվեգացի բանասերներ
Բարսելոնայի Մայր տաճար
Սուրբ Խաչի կամ Սուրբ Էուլալիայի տաճար (The Cathedral of the Holy Cross and Saint Eulalia), որը նաև հայտնի է որպես Բարսելոնայի Մայր տաճար։ Այն գոթական տաճար է և հանդիսանում է Բարսելոնայի արքեպիսկոպոսի նստավայրը ։ Տաճարը կառուցվել է 13-ից 15-րդ դարերում, իսկ հիմնական աշխատանքները կատարվել են 14-րդ դարում։ Վանքը ամբողջացվել է 1448 թվականին ։ 19-րդ դարի վերջերին, ոչ գոթական ոճով կառուցված ճակատային մասը, բնորոշ էր կատալոնական եկեղեցիներին ։ Տանիքը աչքի է ընկնում իր յուրահատուկ քանդակված մարդկային կամ կենդանական դիմապատկերներով։
Այն մի հսկայական սրահ է, կամարակապ հինգ միջանցքներով, դրսից բաժանված է երկու մատուռների։ Ավագ զոհասեղանը բարձրացված է, որը թույլ է տալիս գետնադամբարանից հսատակ երևալ։ Տաճարը նվիրված է Բարսելոնայի բարեխոս, երիտասարդ կույս Էուլալիա սրբին։ Նա հռոմեական ժամանակների զոհ է եղել։ Մի պատմության մեջ ասվում է, որ նրան մերկացնում են և ցուցադրում հրապարակում, և գարնան կեսին տեղացող ձյունը ծածկում է նրա մերկ մարմինը։ Զայրացած հռոմեացիները դնում են նրան մի տակառի մեջ, ամրացնում կտրիչներ և գլորում այն փողոցով ներքև։ Սուրբ Էուլալիայի մարմինը թաղված է տաճարի դամբարանում։ Իսպանիա կատարած իր առաջին ճամփորդության ժամանակ Չարլզը՝ ապաագա Սուրբ հռոմեացի կայսրը, ընտրում է Բարսելոնան, որպես գլխավոր նստավայր։ Թագավորը ճանաչել էր նրան որպես Բարսելոնայի կոմս, իսկ քաղաքը՝ Միջերկրական նավահանգիստ, առաջարկելով սերտ շփումներ այլ հեռավոր տերությունների հետ, իսկ տաճարը մեծ արարողությունների համար անցկացման վայր։ 1518 թվականին սուրհանդակ Թոմաս Իսսհակին և նրա գանձապահ Ջին Միքոլթին հանձնարարվում է պատրաստել առաջին սրբավայրը մինչև 1519 թվականը։ Խուան դե Բորգոնյան կատարում է սրբարանի ձևավորման աշխատանքները։ Սուրբ Հաղորդության և Լեպանտոյի Սուրբ Քրիստոսի մատուռում պահպանվում է մի խաչ, որը մնացել է Լեպանտոյի ճակատամարտի ժամանակներից (1571) ։
Պատմություն
Վաղ քրիստոնեական և գոթական եպիսկոպոսական համալիրը ներառել է մկրտարանը (4-րդ դար), մի սրահ (5-րդ դար), խաչաձև եկեղեցի (6-7 րդ դարեր) և Եպիսկոպոսի պալատ (6-7 րդ դարեր), որոնք ցուցադրվում են Բարսելոնայի քաղաքային պատմության թանգարանի հնագիտական բաժնում։ Ըստ գրառումների այս վաղ շրջանի մատուռը նվիրվել է Սուրբ Ջեյմսին, սակայն Բարսելոնայի երկրորդ խորհուրդ 599 փաստաթղթում, նշվում է, որ տաճարը նվիրվել է Սուրբ Խաչին ։ Այս եկեղեցին վնասվել է 985 թվականին ալ-Մանսուրի կողմից Բարսելոնայի վրա հարձակման ժամանակ։
Լեպանտոյի մատուռ
Սուրբ Հաղորդության և Լեպանտոյի Սուրբ Քրիստոսի մատուռը տաճարի մի փոքր մասն է կազմում, որն էլ կառուցվել է 1407 թվականին, որպես գլխավոր շինություն։ Այն վերակառուցվել է 17-րդ դարում, որպես Սուրբ Օլեգարիուսի դամբարան, որն էլ եղել է Բարսելոնայի Եպիսկոպոսը 1116 - 1118 թվակականներին և Տարագոնայի Արքեպիսկոպոսը 1118 թվականից մինչև իր մահը։ Լեպանտոյի Սուրբ Քրիստոսի խաչելությունը գտնվում է մատուռի մուտքի առջևի ճակատի վերին մասում։ Մարմնի ձևի կորությունը բացատրվում է Կատալոնական լեգենդով ։
Ներկայիս տաճար
Տաճարը թարմացվել է մեծաքանակ զբոսաշրջիկների այցը բարելավելու համար։ Վանքում հիմա նվերների խանութ կա, ավանդական վառվող մոմերը, որոնք լուսավորում էին տաճարը, փոխարինվել են էլեկտրական լամպերով, իսկ բջջային հեռախոսներն արգելվում են տաճարում։
Ծանոթագրություններ
Կատեգորիա:Բարսելոնայի եկեղեցիներ
Սելեստա Բաքինգեմ
Սելեստա Բաքինգեմ (Celeste Buckingham, ծնվ. 1995 թ. մայիսի 3, Ցյուրիխ, Շվեյցարիա), շվեյցարա-ամերիկյան ծագում ունեցող սլովակ երգչուհի  և երգահան ։
Սելեստան Չեխիայում և Սլովակիայում ճանաչում ու համբավ է ձեռք բերել՝ 2011 թվականին մասնակցելով չեխ-սլովակյան «Սուպերսթար» հեռուստաշոուի երկրորդ տարեշրջանին (SuperStar)   : Նա անցել է շոուի եզրափակիչ փուլ, վերջնական հաշվարկով զբաղեցրել տասներորդ տեղը, որից հետո կարճ ժամանակամիջոցում ձեռնամուխ է եղել իր միջոցներով երաժշտական իր նյութերի թողարկմանը ։ Նրա առաջին սինգլները՝ «Կապույտ կիթառ»-ը («Blue Guitar») և «Ոչ ոք չգիտի»-ն («Nobody Knows») հայտնվել են սլովակյան ռադիոյի վարկանիշային չարթերի առաջին տասնյակում ։ Մայկ Սպիրիտի «Nový človek» ալբոմի համար «Ja a ty» սինգլը ձայնագրելուց հետո սկսվել է Սելեստայի համագործակցությունը այդ ռեփերի հետ    ։ 2012 թվականին Սելեստան թողարկել է ևս մեկ ալբոմ, որը կրում է «Ետ մի՛ նայիր» (Don’t Look Back) խորագիրը։ Նա ժամանակ առ ժամանակ աշխատում է նաև որպես ֆոտոմոդել, և նրա լուսանկարները հայտնվում են զանազան ամսագրերի փայլաշապիկներին ։ Բացի այդ, կրտսեր քրոջ՝ Կարմելի հեղինակակցությամբ գրել ու հրատարակել է «Կորած արքայադուստրը» («The Lost Princess», 2007 թ.) մանկական գիրքը։ Սելեստայի բեմական ելույթների առանձնահատկություններից մեկն այն է, որ հաճախ նա բոկոտն է հանդես գալիս։ 2013-ին թողարկվել է նրա հերթական ստուդիական ալբոմը, որը կրում է «Where I Belong» խորագիրը։
Սկավառակագրություն
Ստուդիական ալբոմներ
Արտաքին հղումներ
Կատեգորիա:Մայիսի 3 ծնունդներ Կատեգորիա:1995 ծնունդներ Կատեգորիա:Սլովակ երգչուհիներ Կատեգորիա:Կին մանկագիրներ
Ռազդոլիե (գյուղ, Ալեքսանդրովի շրջան)
2001 թվականի տվյալներով Ռազդոլիե գյուղում բնակվում էր 139 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Պետական հեղաշրջում
Պետական հեղաշրջում (կրճատ՝ պետհեղաշրջում), իշխանափոխություն պետությունում, որը պարտադիր կերպով իրականացվում է ներկայումս գործող սահմանադրական և իրավական նորմերի խախտմամբ, սովորաբար` ուժի գործադրմամբ՝ պետական ​​վերահսկողության կենտրոնների բռնագրավման և գործող ղեկավարների ֆիզիկական մեկուսացման (ձերբակալման կամ կազմալուծման) համար :
Ստուգաբանորեն «հեղաշրջումը» նույնն է, ինչ հեղափոխությունը. լատիներեն՝ revolutio - շրջում, հեղաշրջում ։ Սակայն քաղաքական պատմության մեջ «հեղափոխություն» հասկացությունը վերաբերում է լայնածավալ և երկարաժամկետ գործընթացներին («բնության, հասարակության կամ իմացության ցանկացած երևույթների ընդարձակման խորը որակական փոփոխություն» ), մինչդեռ «հեղաշրջումը» կիրառվում է բուն իշխանափոխության իրադարձությունը նշելու համար, որի հետևանքները, ըստ իրենց մասշտաբների, բնավ հեղափոխական չեն։ «Հեղաշրջման» և «հեղափոխության» միջև անալոգիական հարաբերակցությունը դիտարկվում է «արդյունաբերական հեղաշրջում - արդյունաբերական հեղափոխություն» եզրույթների զույգում։
Հաջող հեղաշրջման պայմաններ
Ամերիկացի քաղաքագետ և պատմաբան Էդվարդ Լյութվակն իր՝ դասական դարձած «Պետական ​​հեղաշրջում» գրքում հաջող պետական հեղաշրջման տեսանկյունից կարևորում է երեք պարտադիր պայման․
Պալատական հեղաշրջումներ
Ռուսաստանի պատմության մեջ, այսպես կոչված, պալատական ​​հեղաշրջումների դարաշրջանից ամենահայտնի իրադարձություններից բացի պալատական ​​հեղաշրջումներ հանդիպում են նաև այլ երկրների պատմության մեջ, օրինակ՝ Ռումինիայի պալատական հեղաշրջումը (1866)։ Պալատական ​​հեղաշրջումների տարբերակիչ առանձնահատկությունն իշխանությունների ներկայացուցիչների պարտադիր հեռացնելն է, որոնք այդ իշխանությանն արժանացել են ֆորմալ կամ ոչ ֆորմալ կերպով, ընդ որում, երկրում իշխանության ինստիտուտները հիմնականում անփոփոխ են մնում։ Պալատական ​​հեղաշրջումները կազմակերպվում են դավադրությունների միջոցով։ Դրանց մասնակցում են սահմանափակ թվով մարդիկ, որոնք աջակցում են պաշտոնի համապատասխան հավակնորդին։
Հեղափոխական հեղաշրջումներ
Ըստ մասշտաբների, սոցիալական հետևանքների և քաղաքական գործընթացներում ժողովրդի ներգրավվածության աստիճանի՝ խոշորագույններ են եղել․
Ռազմական հեղաշրջումներ
Նորագույն ժամանակներում ռազմական հեղաշրջման օրինակներ են Պորտուգալիայի հեղաշրջումը (1926), Հունաստանի հեղաշրջումը (1967), Չիլիի հեղաշրջումը (1973), Պակիստանի հեղաշրջումը (1977)։
Ժամանակակից յուրահատկություններ
Ժամանակակից դարաշրջանում պետական հեղաշրջումների պլանավորումը և իրականացումը ենթադրում է դրանով հետաքրքրված հասարակական ուժերի կոնսոլիդացիա կուսակցություններում և քաղաքական կազմակերպությունների այլ տեսակներում։ Հեղաշրջման՝ որպես իշխանության գալու գործիքի ընտրությունը, կարող է պայմանավորված լինել օրինական (այսինքն՝ գործող սահմանադրությանը համապատասխան) գործընթացների բացակայությամբ։ Ընտրությունները կարող են բացակայել կամ լինել փաստացի անհասանելի ։
Ոչ միարժեքություն
Հրապարակախոսություններում կամ բացասական հուզական գնահատականների շեշտադրման նպատակով «պետական հեղաշրջում», «պուտչ», «խունտա», «խռովություն» եզրույթները երբեմն կարող են կիրառվել փոխաբերական իմաստով։ Օտար լեզուներից թարգմանելիս հարկ է նկատի ունենալ երևույթների բավականին լայն ընդգրկումը՝ արտահայտված բնորոշմամբ։ Այստեղ երբեմն coup d’état արտահայտության ներքո նախ և առաջ նկատի են առնվում ռազմական հեղաշրջումները, որոնցում որպես բնորոշ հատկանիշներ առանձնացվում են նախկին առաջնորդների ձերբակալությունները և մահափորձերը ։ Հեղաշրջումների պատմության մեջ երբեմն ներառված է հին միապետների կործանումը, որոնք պատկանում են ոչ թե այս կամ այն երկրի պատմության ներքին, այլ արտաքին քաղաքական ենթատեքստին՝ արտահայտելով նրանց հակառակորդների զավթողագործությունը։ Coup d’état արտահայտության ընդլայնված մեկնաբանության մեկ այլ տարբերակի համաձայն՝ այն իշխանության կուսակցության փոփոխությունն է, որը ձեռք է բերվում սահմանադրական նորմերի շրջանակներում, օրինակ՝ կաբինետային վերադասավորման եղանակով (սովորաբար այդ դեպքերը նկարագրվում են takeover՝ «իշխանության գրավում» եզրույթով)։
Պետական հեղաշրջում Հայաստանում
Թավշյա հեղափոխություն Հայաստանում, ոչ բռնի, խաղաղ գործողություններով ուղեկցված ցույցեր, երթեր, քաղաքացիական անհնազանդության զանգվածային դրսևորումներ Հայաստանում, որոնց առաջին ակնառու քաղաքական արդյունքներից մեկը եղավ ապրիլի 23-ին երկրի վարչապետ Սերժ Սարգսյանի հրաժարականը, իսկ երկրորդը՝ մայիսի 8-ին Ազգային ժողովի կողմից «ժողովրդի թեկնածու» Նիկոլ Փաշինյանին վարչապետի պաշտոնում ընտրելը։ Հեղափոխության առաջին փուլում (2018 թվականի ապրիլի 13 - մայիսի 8)  բողոքի գործողություններն ուղղված էին Հայաստանի Հանրապետության ղեկին Սերժ Սարգսյանի պաշտոնավարման երրորդ ժամկետի կասեցմանը, որը այդ փուլի սկզբում՝ առաջին տասնօրյակում չհաջողվեց։ Շարժումն սկսվեց «Իմ քայլը» և «Մերժիր Սերժին» նախաձեռնություններով։ 2018 թվականի ապրիլի 17-ին՝ երկրում փաստացի սկսված հեղափոխության պայմաններում, Սերժ Սարգսյանի ղեկավարած քաղաքական ուժի՝ Հայաստանի Հանրապետական կուսակցության վերահսկողության ներքո գտնվող ՀՀ Ազգային ժողովի կողմից Սերժ Սարգսյանին վարչապետ նշանակելուց հետո հեղափոխության առաջնորդ Նիկոլ Փաշինյանը հայտարարեց Հայաստանում «Թավշյա հեղափոխության» մեկնարկի մասին։ Սերժ Սարգսյանի հրաժարականից հետո ցույցերի և բողոքի մյուս գործողությունների պահանջը դարձավ իշխանությունից Հայաստանի հանրապետական կուսակցության հեռացումը և վարչապետի պաշտոնում Նիկոլ Փաշինյանի նշանակումը։
Արտաքին հղումներ
Կատեգորիա:Հեղափոխություններ Կատեգորիա:Քաղաքագիտություն
Հայ սոցիալ-դեմոկրատների միություն
Հայ սոցիալ-դեմոկրատների միություն (ՀՍԴՄ), հայկական առաջին Իսկռայական սոցիալ դեմոկրատական կազմակերպությունը ։ Հիմնադրվել է Թիֆլիսում 1902 թվականին Ստեփան Շահումյանի, Մելիք Մելիքյանի, Աշոտ Խումարյանի, Ասատուր Կախոյանի, Բոգդան Կնունյանցի և Արշակ Զուրաբյանի կողմից ։ 1902 թվականի հոկտեմբերին հրապարակվեց կազմակերպության մանիֆեստը, որտեղ հավատարիմ մնացին պրոլետարական ինտերնացիոնալիզմին ։ Լենինը ողջունեց կազմակերպության դիրքորոշումը ազգային հարցերով, բայց քննադատեց իր ֆեդերալիստական պահանջները ։ Միությունը ստեղծել է ընդհատակյա տպարան, տարածել հեղափոխական կոչեր և թռուցիկներ։ ՀՍԴՄ-ն հրատարակել է «Պրոլետարիատ» թերթը ։ 1903 թվականի մարտին ՀՍԴՄ-ն միաձուլվեց Ռուսաստանի սոցիալ-դեմոկրատական բանվորական կուսակցության Կովկասյան կազմակերպության մեջ ։
Կրասնասալովկա (Պոլոգովսկի շրջան)
Կոդ ՈւՎՏԿՕԴ՝ 2324288205։ 2001 թվականի տվյալներով բնակչությունը կազմում է 106 մարդ ։
Աշխարհագրական դիրք
Կրասնասալովկա գյուղը գտնվում է և հանդիսանում Յանչուր գետի աղբյուրներից մեկը, Չկալովո գյուղից 2.5 կմ հեռավորության վրա։
Ծանոթագրություններ
Կատեգորիա:1800 թվականին հիմնադրված բնակավայրեր
Արփիար Արփիարյան
Արփիար Փիլիպպոսի Արփիարյան, արևմտահայ արձակագիր, հրապարակախոս, գրական քննադատ և խմբագիր։ Խմբագրել է «Արևելք» և «Մասիս» թերթերը, որոնց շուրջ փորձել է համախմբել ռեալիստական ուղղությանը հարող գրողներին ։
Կենսագրություն
Արփիարյանը գրել է մի շարք նովելներ և վիպակներ («Դատապարտյալը», «Երազի մը գինը», «Ոսկե ապարանջանը», «Մինչև ե՞րբ», «Կարմիր ժամուց»), որոնց մեջ արծարծում է սոցիալական, բարոյական կարևոր հարցեր, արտահայտում աշխատավորության բողոքը անարդար կարգերի դեմ։ Հոդվածներում արծարծել է սոցիալ-քաղաքական և մշակութային հարցեր։ Արփիարյանը արևմտահայ գրականության մեջ ռեալիզմի հետևորդներից է ։
Ծանոթագրություններ
Կատեգորիա:Թուրքահայ գրողներ Կատեգորիա:Թուրքահայ հասարակական գործիչներ Կատեգորիա:Թուրքահայ քաղաքական գործիչներ Կատեգորիա:Հայերն Օսմանյան կայսրությունում Կատեգորիա:19-րդ դարի Օսմանյան կայսրության գրողներ Կատեգորիա:Սուրբ Ղազար կղզու միաբանության շրջանավարտներ Կատեգորիա:Համիդյան ջարդերից փրկվածներ Կատեգորիա:Օսմանյան կայսրության քաղաքական անձինք Կատեգորիա:Արևմտահայ արձակագիրներ Կատեգորիա:Սպանված հայտնի հայեր Կատեգորիա:Հայ խմբագիրներ
101 (թիվ)
101 (հարյուր մեկ), բնական թիվ, որը գտնվում է 100-ի և 102-ի միջև։
Հայկական շուկա հայկական
Հայկական շուկա հայկական, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 309 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Սամարսկոե (ավան, Ալեքսանդրովի շրջան)
Սամարսկոե (Самарське), ավան Ուկրաինայի Դոնեցկի մարզի Ալեքսանդրովիում։
2001 թվականի տվյալներով Սամարսկոե ավանում բնակվում էր 143 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի ավաններ
Անատոլական հովվաշուն
Անատոլիկ հովվաշուն, հինավուրց շների ցեղատեսակ, բնօրրանը՝ Անատոլիական սարահարթ։ Թուրքիայում Անատոլիական հովվաշուն անվանումը ընդունված չէ, քանի որ այնտեղ կան մի քանի ենթատեսակներ։ Համընդհանուր թուրքական ցեղատեսակի անվանումն Կանգալ է։
Ցեղատեսակի պատմությունը
Անատոլիական հովվաշունը բուծվել է Եվրոպայում՝ օգտագործելով Կանգալ ցեղատեսակի շներին։ Ցեղատեսակի ստանդարտը մշակվել է Բելգիայում։ Անատոլիական հովվաշունը ընդունված չէ Թուրքիայում և ընդգրկված չէ թուրքական ցեղատեսակների մեջ՝ կանգալ, մալակլ (թուրքական մաստիֆ), ակբաշ։
Ցեղատեսակի բնութագիրը
Եթե համեմատենք անատոլիական հովվաշանը, ապա կարելի է տեսնել նմանություններ մեծ պիրենեի և կուվաս ցեղատեսակների հետ, սակայն նա ունի ավելի բարեկազմ մարմնային չափեր, ավելի արագաշարժ է ու ճկուն։ Այս ցեղատեսակի շան կազմվածքը շատ համամասնական է, իսկ մկանները ռելիեֆային են և լավ զարգացած։ Պահանջվող տարբերություններ. անատոլիական հովվաշան (Կանգալ)-ի մոտ պետք է լինի սև դիմակ դեմքի վրա և շատ ուժեղ ծնոտային համակարգ։ Շան գլուխը մեծ է, լայն գանգով, անցումը ճակատից դունչ գրեթե աննկատ է, հղկված է, շուրթերը պետք է լինեն փոքր-ինչ կախված սև գույնի, քիթը՝ պարտադիր սև է և խոնավ։ Անատոլիական հովվաշան պոչը հասնում է հոդերին, ուղիղ է, հանգիստ վիճակում թեթևակի թեքված։ Բուրդը շատ պինդ է, ուղիղ է և լավ փակում է ամբողջ շան մարմինը։ Գույնը կարող է լինել սև, բծավոր և միավորել իր մեջ մինչև երեք գույներ՝ միաժամանակ։
Հատկանիշները
Անատոլիական հովվաշունը հավատարիմ է, հանգիստ մարդկանց հետ է շփվում։ Նա ոչ ոքի թույլ չի տա մոտենալ և, առավել ևս դիպչել իր տիրոջ ունեցվածքին։
Տանը երեխաների հետ այս տեսակի շունը իրեն դրսևորում է հանգիստ և մտերիմ։ Անատոլիական հովվաշունը կարող է ամբողջ տարի ապրել փողոցում՝ դիմակայելով ցրտին ու վարակներին։
Կատեգորիա:Թուրքիայի մշակույթ
Ձկներ (կենդանակերպի նշան)
Ձկներ (Pisces), կենդանակերպի տասներկուերորդ նշանը, որը համապատասխանում է խավարծրի 330°-ից մինչև 360° սեկտորին՝ հաշվելով գարնանային գիշերահավասարի կետից, Ջուր տրիգոնի փոփոխական նշան է։ Ձկներին ղեկավարողը Նեպտունն է, իսկ երկրորդ ղեկավարողը Յուպիտերն է։
Ձկներ նշանը ղեկավարում է Յուպիտերը, այստեղ էկզալտացիայի մեջ է Վեներան, վտարման և անկման՝ Մերկուրին ։
Խորհրդանիշ
Ձկները զույգային նշան է, նշանակվում է երկու, տարբեր կողմեր իրար շրջված փակագծերով, որոնք միացած են իրար մեկ կանթով, նշանակվում է նաև հակադիր ուղղություններով լողացող երկու ձկներով, որոնք կապված են մեկ ժապավենով։
Ձկների խորհրդանշանն ամենայն հավանականությամբ գալիս է հին հունական դիցաբանությունից՝ Աֆրոդիտեի և Էրոսի մասին առասպելից, որոնք ցանկանում էին սպրդել հազարագլուխ հրեշ Տիփոնից։ Նրանք սուզվել են գետը և փոխակերպվել են ձկների։ Ձկները ատամներով բռնել էին իրենց միացնող արծաթե թելը։ Ընդ որում Ձկները ասես դիտում են տարբեր կողմեր՝ որպես մարդու գիտակցության և հոգու մշտական բախման նշան։
Մշակույթում
Կենդանակերպի Ձկներ համաստեղությունը դեռևս առանձնացած չի եղել ասորական աստղաբանությունում և աստղագիտությունում․ նրա փոխարեն տեղակայել են kun.mes (Պոչեր), sim.mah (Ծիծեռնակ) և a-nu-ni-tum համաստեղությունները ։ Բաբելոնցիները այդտեղ տեսել են պոչերով իրար միացած Ձուկ և Ծիծեռնակ ։ Միասնական «Ձուկ» կամ «Պոչեր» (mul.kun.mes, KU6) համաստեղություն ի հայտ է եկել արդեն պարսկական ժամանակների տեքստերում։ Միջագետքյան մշակույթում կենդանակերպի այս նշանը զուգորդվել է ջրի և տարվա շրջափուլի ավարտի հետ (հունձք), ինչը բնութագրական է ավելի ուշ շրջանի աստղաբանական պատկերացումներին ։ Ըստ Մարկոս Մանիլիոսի՝ Ձկներից առաջինն ավարտում է ձմեռը, իսկ մյուսը բերում է գարուն։ Անտիկ ավանդույթները կապում էին Ձկներին ջրի և հյուսիսային քամու հետ։ Արդեն միջնադարում մոլորակների՝ Ձկների նշանի տակ անցնելը 1524 թվականին առաջ է բերել համատարած խուճապ․ համարել են, որ այն նախագուշակում է նոր համաշխարհային ջրհեղեղ ։ Այս գաղափարը հատկապես ակտիվ շրջանառել են բողոքականները ։
Անտիկ ծննդաբանական աստղաբանությունը Ձկները կապել է մարդկանց հետո, որոնք կապ ունեին ծովի հետ՝ նավաշինարարներ, թիավարներ, նավաստիներ, առևտրականներ և այլն։ Մանիլիոսը պնդել է, որ նման մարդիկ երկչոտ են, ինչպես ձկները, և անհավատարիմ ։ Դեռևս անտիկ շրջանում համաստեղություններն ըստ տարրերի միավորել են եռահամակարգերում՝ ջրի նշանների շարքում էին Խեցգետինը, Կարիճը և Ձկները։ Մարդիկ, որոնք ծնվել են նույն տարերքի նշանի տակ, պիտի որ կապված լինեին իրար ընկերությամբ, սակայն ինչպես գրել է Մարկոս Մանիլիոսը՝ դա պարտադիր չէ։ Խեցգետնի համար Կարիճը կարող էր լինել ստախոս, իսկ Ձկները՝ ցածրոգի ընկերներ ։
Բաբելոնական ավանդույթներում այդ նշանների հովանավորության տակ եղել է Սուբարտու երկիրը։ Համաձայն անտիկ աշխարհագրական աստղաբանության՝ Ձկները հովանավորել են Կարմիր ծովը և Հնդկաստանը, ինչպես նաև Տիգրիսի և Եփրատի, Պարթևստանի և Բակտրիայի շրջանները ։ Ըստ սեմական ավանդույթի՝ Ձկները իշխել են Բաբելոնը, Շոշը և Նինվեն։ Ձկների կապը Նինվեի հետ հիմնված է այն փաստի վրա, որ նրանց անվանումը աքքադերեն հիշեցնում է «Նինվե» բառը, իսկ Նինվեի համար աքքադերեն նշանեը պատկերել է ցանկապատված ձուկ ։ Երկվորյակների հետ Ձկները համարվել են զույգ նշան։ Ձկների նշանն ունեցել է քրիստոնեական տարբեր մեկնաբանություններ։ Այսպես, Զենոն Վերոնացին կարծել է, որ Ձկների երկակիությունը խորհրդանշել է քրիստոնյաներին և հրեաներին, որոնք նայում են տարբեր կողմեր, սակայն կապված են մեկ ընդհանուր ավանդույթով ։
Գրականություն
Կատեգորիա:Կենդանակերպի նշաններ
Եթովպական ավիաուղիների 961 չվերթ
Ethiopian Airlines ընկերության 961 չվերթ` Ադիս Աբեբայից Նայրոբի չվերթը, որն իրականացնող Boeing 767-260ER օդանավն առևանգվեց և վթարի ենթարկվեց 1996 թ. նոյեմբերի 23-ին.
Վթարի նկարագրությունը
Ethiopian Airlines ընկերության Boeing 767-260ER օդանավը, որն Ադիս Աբեբա-Նայրոբի-Բրազավիլ-Լագոս-Աբիջան երթուղով իրականացնում էր ET-961 չվերթը, գրավեցին երեք եթովպիացի և պահանջեցին, որ օդանավը թռչի Ավստրալիա։
Վառելիքի սպառվելու պատճառով օդանավը կատարեց վթարային վայրէջք Հնդկական օվկիանոսում գտնվող Կոմորյան Կղզիներից ոչ հեռու։ Նավում եղած 175 ուղևորներից և անձնակազմի անդամներից զոհվեց 125 մարդ։
Ուղևորները և անձնակազմի անդամները
Ուղևորները ծագումով 36 երկրներից էին։
Մալե (Տրենտոյի գավառ)
Մալե (Malé), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 2147 մարդ (2008), բնակչության խտություն՝ 82 մարդ/կմ²։ Տարածքը՝ 26 կմ²։ Փոստային ինդեքս՝ 38027։ Հեռախոսային կոդ՝ +39 0463։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
(8291) Բինղամ
(8291) Բինղամ (Bingham), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,592939 ա. մ., առավելագույնը մոտենում է 2,0004 ա. մ. հեռավորության վրա և հեռանում 3,1854 ա. մ. ։ Արեգակի շուրջ մեկ ամբողջական պտույտ է կատարում 1525,06 երկրային օրվա ընթացքում, իր ուղեծրով շարժվելով միջինում 0,236056 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալֆրեդ Ջուլս Էյեր
Սըր Ալֆրեդ Ջուլս Էյեր (Alfred Jules Ayer, ), անգլիացի փիլիսոփա-նեոպոզիտիվիստ, վերլուծական փիլիսոփայության ներկայացուցիչ, ըստ որոշ գնահատականների` 20-րդ դարի կեսերի առաջատարներից մեկը ։
Կենսագրություն
Էյերի մայրը` Ռեյնե Սիտրոենը, ծագում է հոլանդա-հրեական հայտնի Սիտրոեն ընտանիքից, որը Ֆրանսիայում ավտոմեքենա արտադրող ընկերության սեփականատեր էր։ Հայրը` Ժյուլ Էյերը, ծագումով Շվեյցարիայից էր և աշխատում էր Ռոթշիլդ ընտանիքի ֆինանսական հաստատությունում ։
1946-1959 թվականներին եղել է Լոնդոնի համալսարանական քոլեջի (University College London) տրամաբանության և գիտակցության փիլիսոփայության պրոֆեսոր։ Այնուհետև տեղափոխվել է Օքսֆորդի համալսարան, որտեղ 1959-1978 թվականներին եղել է տրամաբանության պրոֆեսոր։ 1959-1978 թվականներին եղել է օքսֆորդյան Նոր քոլեջի, 1978-1983 թվականներին` Վուլֆսոն քոլեջի խորհրդի անդամ։
1951-1952 թվականներին ղեկավարել է Արիստոտելյան ընկերությունը (Aristotelian Society): 1952 թվականին ընտրվել է Բրիտանական ակադեմիայի անդամ ։ Եղել է Փիլիսոփայության միջազգային ակադեմիայի անդամ ։ 1963 թվականին դարձել է Ամերիկյան արվեստի և գիտության ակադեմիայի օտարերկրացի պատվավոր անդամ։ Եղել է Բրիտանական հումանիտար ասոցացիայի առաջին փոխնախագահը, իսկ 1965-1970 թվականներին` դրա նախագահը։
1970 թվականին նրան շնորհվել է ասպետի կոչում ։
«Տոտտենհեմ Հոտսպուր» ֆուտբոլային ակումբի երկրպագու էր ։
Փիլիսոփայություն
Էյերի փիլիսոփայական հայացքները ձևավորվել են Ռասսելի նեոռեալիզմի, ավստրիական տրամբանական պոզիտիվիզմի և բրիտանական էմպիրիզմի ավանդույթի հիման վրա։ Լինելով Վիեննայի խմբակի գաղափարների քարոզիչ` Էյերի ուշ շրջանի աշխատանքներին բնորոշ են լեզվաբանական փիլիսոփայության միտումները։
Տարբերակում էր վերլուծական և սինթեզված նախադասություններ։ Նա ֆիզիկական օբյեկտներն ընկալում էր որպես «զգայական տվյալների» տրամաբանական կառուցվածք։
Ճանաչողության տեսության մեջ մշակել է հաստատման հայեցակարգ։ Էյերը տարբերակում է վավերացման «ուժեղ» և «թույլ» սկզբունքներ։ «Պնդումները հաստատվող են համարվում տերմինի ուժեղ իմաստով,-գրել է նա,-միայն այն դեպքում, եթե նրա ճշմարտացիությունը կարող է վճռականորեն հաստատվել փորձի միջոցով։ Բայց այն հաստատվող է թույլ իմաստով, եթե փորձն այն կարող է հավանական դարձնել» ։ Ըստ Էյերի, այս սկզբունքից հետևում է, որ մետաֆիզիկայի, աստվածաբանության, էստեթիկայի և էթիկայի ենթադրությունները բառացիորեն անիմաստ են և հետևաբար չեն կարող լինել ո՛չ ճշմարիտ, ո՛չ էլ կեղծ։
Ծանոթագրություններ
Կատեգորիա:Անգլիացի աթեիստներ Կատեգորիա:Բրիտանացի հումանիստներ Կատեգորիա:Անգլիացի հումանիստներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Օքսֆորդի համալսարանի շրջանավարտներ Կատեգորիա:Կրոնների քննադատներ Կատեգորիա:Քաղաքական փիլիսոփաներ Կատեգորիա:Հրեա փիլիսոփաներ Կատեգորիա:Անգլիացի մանկավարժներ
Արագոնա (Սիցիլիա)
Արագոնա  (Aragona), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 10 092 մարդ, բնակչության խտությունը կազմում է 136 մարդ/կմ²։ Զբաղեցնում է 74 կմ² մակերես տարածք։ Փոստային ինդեքսն է՝ 92021։ Հեռախոսային կոդը՝ 00922։
Ժողովրդագրություն
Բնակչության աճը
Ծանոթագրություններ
Կատեգորիա:Սիցիլիայի քաղաքներ
Բերգենի ֆիլհարմոնիկ նվագախումբ
Բերգենի ֆիհլարմոնիկ նվագախումբ (Bergen filharmoniske orkester), նորվեգական սիմֆոնիկ նվագախումբ, որը տեղակայված է Նորվեգիայի Բերգեն քաղաքում։ Հիմնադրվել է 1765 թվականին որպես Երաժշտական համայնք (Det Musicalske Selskab): Հանդիսանում է Նորվեգիայի ամենահին սիմֆոնիկ նվագախումբը և ամենահներից մեկը աշխարհում։
Նվագախմբի պատմությունը սերտորեն կապված է նորվեգացի կոմպոզիտոր Էդվարդ Գրիգի անվան հետ։ Գրիգը, լինելով ծնունդով Բերգենից, ակտիվ մասնակցություն է ունեցել նվագախմբի աշխատանքներում ինչպես ստեղծագործական իմաստով, այնպես էլ նյութական։ Մի քանի տարի նա նաև եղել է նվագախմբի գլխավոր դիրիժոր։ Ավելի վաղ նվագախմբում իր ստեղծագործական կարիերան է սկսել Ուլե Բուլը։
Հիմնադրման առաջին տասնամյակում Երաժշտական համայնքի նվագախումբը կազմված է եղել 20-30 մարդուց։ Աստիճանաբար երաժիշտների քանակը ավելացել է։ Ներկայումս նվագախմբի կազմում կա շուրջ 100 երաժիշտ, որոնցից շատերը նաև դասախոսություն են վարում Գրիգի անվան երաժշտական ակադեմիայում։
Բերգենի նվագախմբի հետ միասին տարբեր տարիների հանդես են եկել այնպիսի հռչակավոր մեներգիչներ, ինչպիսին է Մարիան Անդերսոնը։ Դիրիժորի վահանակից ղեկավարել են Յան Սիբելիուսը, Կարլ Նիլսենը, Աարոն Կոպլենդը, Վիտոլդ Լուտոսլավսկին, Քշիշտոֆ Պենդերեցկի, Լուչիանո Բերիոն։
1978 թվականից նվագախմբի հիմնական երաժշտական հարթակը հանդիսանում է Գրիգի համերգասրահը։
Մասթերս 2015 (սնուկեր)
Dafabet Մասթերս 2015 (2015 Dafabet Masters) կամ Մասթերս 2015 (2015 Masters), պրոֆեսիոնալ ոչ-վարկանշային սնուկերի մրցաշար է, որը կայացել է 2015 թվականի հունվարի 11-ից 18-ը Ալեքսանդրա պալատում Լոնդոն, Անգլիա ։
Մրցաշարը
Մասթերս 2015-ը դարձավ Մասթերս մրցաշարի 41-րդ մրցաշրջանը, որը տեղի է ունենում ամեն տարի սկսած 1975 թվականից։ Այս մրցաշարը Եռակի թագի մրցաշարերից մեկն է (ՄԲ առաջնության և աշխարհի առաջնության հետ մեկտեղ), ինչպես նաև ամենահեղինակավոր և ամենաբարձր վարձատրվող հրավիրվող ոչ-վարկանշային առաջնությունն է։ Սկսած Մասթերսի հիմնադրումից, այն անց է կացվել Լոնդոնում, 2012 թվականից՝ Ալեքսանդրա պալատում։
Մասթերս 2015-ը անց է կացվել Պրոֆեսիոնալ բիլիարդի և սնուկերի համաշխարհային ասոցիացիայի (World Professional Billiards and Snooker Association) հովանու ներքո և մտել է մայն-տուրի մեջ, այս մրցաշարը 2014/2015 սնուկերի մրցաշրջանի հրավերով մրցաշարերից մեկն է։
Սնուկերի խոշորագույն հրավերով մրցաշարի (15 մարտահրավեր) խաղերը կլինեն Ալեքսանդրա պալատի մեկ սեղանում։
1,500 տեղանոց Ալեքսանդրա պալատում, որը գտնվում է Հյուսիսային Լոնդոնում, ունի 200 լրացուցիչ տեղ, որը ավելացվել է մրցաշարի համար, այն սկսվելու է Հունվար 11-ին, ավարտվելու՝ Հունվարի 18-ին ։
Մրցանակային գումար
2014 թվականից օնլայն սերվիս Dafabet-ը դարձավ Մասթերսի հովանավոր։ Մրցանակային ֆոնդը չի փոխվել, համեմատած 2014 թվականի հետ՝ £600,000: Ինչպես նաև նույնն է մնացել առաջին տեղի մրցանակը՝ £200,000: Այս տարվա Մասթերսի մրցանակային գումարները սահմանվել է այսպես՝
Շոն Մորֆի — Մարկ Սելբի
Բացման խաղում մրցեցին Մարկ Սելբին և Շոն Մորֆին։ Այն սկսվեց հունվարի 11-ին, ժամը՝ 17:00-ին։
Թե Մարկ Սելբին և թե Շոն Մորֆին եղել են աշխարհի չեմպիոն՝ համապատասխանաբար 2014 թվականին և 2005 թվականին։
Եռակի թագի ևս մեկ մրցաշարի՝ ՄԲ առաջնության մեկակի չեմպիոն է Մարկ Սելբին, նա մրցաշարը հաղթել է 2012 թվականին, եզրափակիչում հաղթելով հենց Շոն Մորֆին 10:6 հաշվով, Սելբին նաև հասել է 2013 թվականին եզրափակիչ, բայց պարտվել է Նիլ Ռոբերտսոնին 10:7 հաշվով։ Մորֆին ևս Մեծ Բրիտանիայի մեկակի չեմպիոն է, մրցաշարը նա հաղթել է 2008 թվականին, հաղթելով եզրափակիչում Մարկ Ֆուին 10:9 հաշվով։
Մորֆիի լավագույն արդյունքը Մասթերսում եղել է 2012 թվականի մրցաշարում, որտեղ հասել է եզրափակիչ, բայց պարտվել է Նիլ Ռոբերտսոնին 10:6 հաշվով։ Իսկ Սելբին հաղթել է 3 անգամ Մասթերսը՝ 2008, 2010, 2013 թվականներին, հաղթելով համապատասխանաբար՝ Ստեֆան Լիին, Ռոննի Օ'Սալլիվանին և Նիլ Ռոբերտսոնին, 10:3, 10:9 և 10:6 հաշիվներով։
2014/2015 մրցաշրջանում Սելբին հաղթել է միայն Riga Open 2014 մրցաշարը։ Իսկ Մորֆին հաղթել է 2 մրցաշար՝ Bulgarian Open 2014-ը և Ruhr Open 2014-ը։
Հենց առաջին ֆրեյմում Մարկ Սելբին կատարեց սենչուրի բրեյկ, վաստակելով 100 միավոր։ Առաջին ֆրեյմը հաղթեց Սելբին 127:0 հաշվով։ Երկրորդ ֆրյմում 28:60 հաշվով կարողացավ հաղթել Մորֆին, հավասարեցնելով խաղի հաշիվը։ Երրորդ ֆրեյմում նույնպես հաղթեց Մորֆին՝ 49-85 հաշվով, խաղի հաշվի մեջ առաջ անցնելով։ Չորրորդ ֆրեյմում Շոն Մորֆին կատարելով 92 միավորանոց բրեյկ, հաղթեց նաև այդ ֆրեյմը։ Հինգերորդ ֆրեյմում Մորֆին կատարեց երկու բրեյկ՝ 13 և 55 միավորներով, որոնք վճռեցին այդ ֆրեյմի ելքը։ Մորֆին ֆրեյմը հաղթեց 0-92 հաշվով։ Վեցերորդ ֆրեյմում Սելբին կատարեց 47 միավորանոց բրեյկ, իսկ Մորֆին կատարեց երկու բրեյկ՝ 56 և 11 միավորներով։ Արդյունքում Շոն Մորֆին հաղթեց ֆրեյմը 47-67 հաշվով։ Յոթերորդ ֆրեյմում Սելբին հաղթեց 81:9 հաշվով և խաղի հաշիվը դարձրեց 5:2։ Ութերորդ ֆրեյում Մորֆիի 10 բրեյկից հետո կատարեց սենչուրի բրեյկ՝ 120 միավորով և հաղթեց ֆրեյմը, խաղի հաշիվը դարձնելով 5:3։ Իններորդ ֆրեյմը հաղթեց Սելբին 66-44 հաշվով, կատարելով ֆրյմի ամենաբարձր բրեյկը՝ 54 միավոր։ Սելբին հաղթելով ֆրեյմը խաղի հաշիվը կրճատեց մինչև նվազագույնը՝ 4:5: Տասներորդ ֆրեյմում Սելբին կատարեց 92 միավորանոց բրեյկ և հաղթեց ֆրեյմը, հավասարեցնելով խաղի հաշիվը՝ 5:5: Տասնմեկերորդ ֆրեյմում ֆրեյմի ամենաբարձր բրեյկը՝ 40 միավոր կատարեց Շոն Մորֆին, նա նաև հաղթեց ֆրեյմը 69:12 հաշվով և խաղը՝ 6:5 հաշվով, անցնելով քարորդեզրափակիչ։
Ստյուարտ Բինեմ — Մարկո Ֆու
Առաջին օրվա երկրորդ խաղում մրցեցին անգլիացի Ստյուարտ Բինեմը և հոնկոնգցի Մարկո Ֆուն։ Բինեմը այս մրցաշրջանում կարողացավ հաղթել երկու մրցաշար՝ Շանհայ Մասթերս 2014-ը և Ասիական Տուր 2014/2015 – Իրադարձություն 2-ը, եզրափակիչում հաղթելով Մարկ Ալլենին և Օլիվեր Լինեսին, 10–3 և 4–0 հաշիվներով։ Ֆուն այս մրցաշրջանում մրցաշար չի հաղթել։
Մարկո Ֆուի լավագույն արդյունքը Մասթերսում եղել է 2011 թվականին, երբ նա հասավ եզրափակիչ, բայց պարտվեց Դին Ջունխուեյին 10:4 հաշվով։ Իսկ Ստյուարտ Բինեմի լավագույն արդյունքը եղել է 1/8 եզրափակիչը (2006, 2012, 2013, 2014 թվականներին)։
Առաջին ֆրեյմը հաղթեց Ֆուն՝ 70:38 հաշվով։ Երկրորդ ֆրեյմը հաղթեց Բինեմը՝ 54-74 հաշվով, հավասարեցնելով խաղի հաշիվը։ Երրորդ ֆրեյմը հաղթեց Ֆուն՝ 70-11 հաշվով, կատարելով հենց 70 միավորանոց բրեյկ։ Չորրորդ ֆրեյմում Ֆուն կատարեց ամենաբարձր բրեյկը (147), դա Ֆուի 3-րդ ամենաբարձր բրեյկն է, իսկ պատմության մեջ՝ 112-րդ։ Հինգերորդ ֆրեյմում Ֆուն նորից կարողացով հաղթել այս անգամ սենչուրի բրեյկով՝ 103 միավոր, իսկ ֆրեյմը ավարտվեց 114:7 հաշվով։ Վեցերորդ ֆրեյմում հաղթեց Բինեմը 13:107 հաշվով, խաղի հաշիվը դարձնելով՝ 4:2: Յոթերորդ ֆրեյմը նորից հաղթեց Բինեմը, 0:116 հաշվով։ Ընդհանուր խաղի հաշիվը դարձնելով՝ 4:3: Նախավերջին ութերորդ ֆրեյմում Ֆուն ևս մեկ անգամ կատարեց սենչուրի բրեյկ՝ 103 միավորով։ Ընդհանուր հաշիվը դարձնելով 5:3։ Վերջին իններորդ ֆրեյմը նորից հաղթեց Ֆուն 72:25 հաշվով։ Արդյունքում՝ 6:3 օգուտ Ֆուի և նա անցնում է քարորդեզրափակիչ։
Ջադդ Թրամփ — Սթիվեն Մայգուր
Երկրորդ օրվա առաջին խաղում, որը կայացավ ժամը՝ 19:00-ին, մրցեցին Ջադդ Թրամփը և Սթիվեն Մայգուրը։
Թրամփը 2014/2015 մրցաշրջանում մինչև այս մրցաշարը հաղթել էր 2 մրցաշար՝ Championship League 2014ը և Australian Goldfields Open 2014ը, հաղթելով համապատասխանաբար՝ Մարտին Գուլդին 3:1 հաշվով և Նիլ Ռոբերտսոնին 9:5 հաշվով, բացի դրանից նա նաև հասել է 3 մրցաշարի եզրափակիչ՝ Փոլ Հանթեր կլասիկ 2014, Champion of Champions 2014 և ՄԲ առաջնություն, բայց պարտվեց համապատասխանաբար՝ Մարկ Ալլենին՝ 2:4 հաշվով և Ռոննի Օ'Սալլիվանին (երկու անգամ)՝ 7:10 և 9–10 հաշիվներով։ Իսկ Մայգուրը 2014/2015 մրցաշրջանում հաղթել է 2 մրցաշար՝ Վեց կարմիր գնդով սնուկերի աշխարհի առաջնություն 2014 և Lisbon Open 2014, եզրափակիչում հաղթելով համապատասխանաբար՝ Ռիքի Ուոլդենին 8:7 հաշվով և Մեթյու Սելթին 4:2 հաշվով։
Առաջին ֆրեյմում Թրամփը կատարեց 1 և 68 միավորանոց բրեյկներ, իսկ Մայգուրը՝ 52 միավորանոց, արդյունքում հաղթեց Թրամփը առաջին ֆրեյմը 52:69 հաշվով։ Երկրորդ ֆրեյմում Թրամփը կատարեց 41 և 39 միավորանոց բրեյկներ, և հաղթեց ֆրեյմը 0:80 հաշվով։ Երրորդ ֆրեյմի ամենաբարձր բրեյկը կատարեց Թրամփը՝ 54 միավոր, բայց ֆրեյմը հաղթեց Մայգուրը 62-58 հաշվով։
Ռոննի Օ'Սալլիվան — Ռիքի Ուոլդեն
Երրորդ օրվա (հունվարի 13) առաջին խաղում կմրցեն Ռոննի Օ'Սալլիվանը և Ռիքի Ուոլդենը։ Ուոլդենը այս մրցաշրջանում հաղթել է International Championship 2014 մրցաշարը, եզրափակիչում հաղթելով Մարկ Ալլենին 10–7 հաշվով նա շահեց այդ տիտղոսը։ Նա նաև հասավ Վեց-գնդակով սնուկերի աշխարհի առաջնություն 2014-ի եզրափակիչ, բայց պարտվեց շոտլանդացի Սթիվեն Մայգուրին 7–8 հաշվով։ Իսկ Օ'Սալլիվանը այս մրցաշրջանում հաղթեց Champion of Champions 2014 և ՄԲ առաջնություն 2014 մրցաշարերը, երկու դեպքում էլ նա եզրափակիչում հաղթեց Ջադդ Թրամփին, համապատասխանաբար 10–7 և 10–9 հաշիվներով։ Օ'Սալլիվանը նաև արժանացավ World Snooker-ի կազմակերպած դեկտեմբեր ամսվա լավագույն խաղացող կոչմանը, այդ մրցանակը տրվում է Թվիթերում ամենաշատ քվեարկված խաղացողին։
Մասնակիցներ
᠎᠎᠎᠎Ռոննի Օ'Սալլիվանը և Ջոն Հիգգինսը մրցաշարին մասնակցելու են 21-րդ անգամ, ինչը լավագույն արդյունքն է 2015 թ.-ի մասնակիցների մեջ, Շոն Մորֆին, Դին Ցզյունխուեյը և Սթիվեն Մայգուրը կմասնակցեն խոշորագույն հրավերով մրցաշարին 11-րդ անգամ։
Մասթերսի երկակի չեմպիոն շոտլանդացի Ջոն Հիգգինսը մասնակցել է մրցաշարին 21-րդ անգամ անընդմեջ։ Այսպիսով, նա առաջ է անցել Սթիվ Դևիսի արդյունքից, ով մասնակցել է քսան անգամ անընդմեջ այս մրցաշարին՝ 1981-ից 2000 թվականներին։ Վեցակի չեմպիոն Ստեֆան Հենդրին մասնակցել է 23 Մասթերսի մրցաշարերի անընդմեջ (1989-ից 2011 թ.)։ Այս ցուցանիշով ռեկորդակիրը Ջիմի Ուայթն է, ով մասնակցել է 26 Մասթերսի մրցաշարերի անընդմեջ (1982-ից 2007)։
Մինչև 2015 թվականի Մասթերս, նախկինում մասնակցել է ընդհանուր 83 սնուկերիստ սկսած մրցաշարի հիմանդրումից, այս մրցաշարի մրցաշրջանում չի եղել դեբյուտ։ Ռոբերտ Միլկինսը մասնակցելու է մրցաշարին երկրորդ անգամ։
Բոլոր մասնակիցներից առավելագույն քանակով տիտղոսներ ունի Ռոննի Օ'Սալլիվանը (5 տիտղոս՝ 1995, 2005, 2007, 2009, 2014). Օ'Սալլիվանին հաջորդում են ևս չորս Մասթերս հաղթած մասնակիցներ՝ Մարկ Սելբին (3 տիտղոս՝ 2008, 2010, 2013), Ջոն Հիգգինսը (2 տիտղոս՝ 1999, 2006), Նիլ Ռոբերտսոնը (2012) և Դին Ցզյուխուեյը (2011).
2015 թվականի Մասթերսի ամենատարեց մասնակիցը 40-տարեկան Ջո Փերրին է։ Ռոննի Օ'Սալլիվանը և Ջոն Հիգգինսը մրցաշարի ընթացքում կլինեն 39 տարեկան։ Ամենաերիտասարդ խաղացողը, ով մասնակցում է 2015 թվականի ամենամեծ հրավերով սնուկերի մրցաշարի, դարձավ 25-տարեկան Ջադդ Թրափը։ Դին Ցզյունխուեյը 27 տարեկան է, իսկ Մարկ Ալլենը՝ 28:
Ստորև բերված է աղյուսակ, որը ցույց է տալիս մասնակիցների վիճակագրությունը Մասթերսի նախորդ մրցաշարերում։
Նշումներ
<references group="у"/>
Ժամանակացույցը և տոմսերի գները
Մրցաշարում ամեն օր անցկացվում է երկու խաղ։ Տոմսի գները կախված է մրցաշարի փուլից։ Առաջին փուլի խաղերի տոմսերն արժեքն է £10-ից £15, քարորդեզրափակիչի՝ 20-ից £25, կիսաեզրափակիչի՝ £35-ից £40, իսկ եզրափակիչի՝ £40-ի £45: Բացի դրանից, հանդիսատեսը հնարավորություն ունի տոմներ ձեռք բերելու ամբողջ խաղային օրվա համար (երկու խաղակես)։ Առաջին փուլի այդպիսի տոմսերն արժե £20-ից £25, քարորդեզրափակիչում՝ £40, կիսաեզրափակիչում՝ £65, իսկ եզրափակիչում՝ £75.
Բացի դրանից, վերջին երեք խաղային օրերում վաճառում է «Corporate Hospitality» (£125՝ եզրափակիչի վերջին խաղակեսում) և «VIP» (£70-£135՝ քառորդեզրափակիչում, £85-£165՝ կիսաեզրափակիչում, £90՝ եզրափակիչի առաջին խաղակեսում) դասի տոմսեր ։.
Ծանոթագրություններ
Կատեգորիա:Մասթերս (սնուկեր)
Սամոյլովկա (գյուղ, Ալեքսանդրովի շրջան)
Սամոյլովկա (Самійлівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Սամոյլովկա գյուղում բնակվում էր 224 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Սաֆի
Սաֆի (آسفي‎‎, արտասանվում է Ասֆի, բայց ամենուրեք ընդունված է անվան ֆրանսիական տարբերակը՝ Safi), քաղաք Մարոկկոյում, համանուն նահանգի վարչական կենտրոնը։
Պատմություն
Հին դարերում Սաֆիի տեղում բնակավայր է ստեղծվել քանանացիների կողմից, ապա այնտեղ գաղութ են հիմնել կարթագենացիները, որոնք և անվանել են բնակավայրը «Ասֆի»։ Հետագայում այն բնակեցրել են հռոմեացիները, գոթերը, մինչև մուսուլմանների ներխուժումը, որոնք վերջնականապես տիրեցին Սաֆիին XI դարում։ Պատմիչ Իբն Խալդունը հիշատակում է Սաֆին որպես XIII դարի ռիբաթ - «անհավատների» դեմ պատերազմելու (ջիհադի) նպատակով կառուցված ամրոց։ Պորտուգալացիները զավթեցին քաղաքը 16-րդ դարում և կառուցեցին մեկ այլ ամրոց։ Սաֆին իր պատմա-մշակութային գագաթնակետին հասավ 16-17-րդ դարերում, Սաադի սուլթանների իշխանության ժամանակաշրջանում։
Ճարտարապետություն
Ձգվելով Ատլանտյան օվկիանոսի ափի երկայնքով և տարածվելով մերձափնյա բարձունքները, Սաֆին միջնադարյան և ժամանակակից ճարտարապետության խառնուրդ է։ Լավ վիճակում պահպանվել են պորտուգալական ամրոցը, միջնադարյան միջնաբերդը և Ղասբան՝ 18-րդ դարի բերդաքաղաքը։
Տնտեսություն
Սաֆիի տնտեսությունը հիմնականում հենվում է նավահանգստի գործունեության վրա։ Նրա նավահանգիստը ծառայում է երկրի ներսում գտնվող Մարակեշ քաղաքի կարիքներին՝ արտահանելով և ներմուծելով զանազան ապրանքներ։ Նավահանգիստը նաև կարևոր հանգույց է Սաֆի նահանգի խորքում գտնվող Յուսուֆիայից ֆոսֆատների արտահանման համար։ Քաղաքի տնտեսության կարևոր մասն է կազմում նաև սարդինի ձկնորսությունը և սարդինաձկների պահածոների գործարանները։ Սաֆին նաև հայտնի է իր կավե ամանեղենի արհեստանոցներով։
Բնակչություն
Բնակչությունը միատարր է, բաղկացած է տեղացի արաբականացված էթնոսից։ Կրոնը՝ սուննի իսլամ։
Աղբյուրներ
Կատեգորիա:Մարոկկոյի քաղաքներ Կատեգորիա:Ատլանտյան օվկիանոսի նավահանգիստներ Կատեգորիա:Պորտուգալիայի նախկին գաղութներ
Տոյոհիրո Ակիյամա
Տոյոհիրո Ակիյամա (秋山 豊寛, ), ճապոնացի լրագրող, որին համաշխարհային ճանաչում է բերել տիեզերական թռիչքը, որի ընթացքում նա դարձել է առաջին ճապոնացին և տիեզերքում առաջին պրոֆեսիոնալ լրագրողը։
Թռիչքից հետո գործունեություն
Թռիչքից հետո աշխատել Է TBS լրատվական դեպարտամենտի տնօրենի տեղակալ։
1991 թվականի ապրիլին մի խումբ ճապոնացի լրագրողների հետ Ղազախստանում Արալյան ծովի վիճակի մասին ֆիլմ է նկարահանել ։
TBS կորպորացիայից հեռացել է 1995 թվականին՝ չհամաձայնելով հեռուստատեսության ակտիվ առևտրայնացման հետ։ Ֆուկուսիմա պրեֆեկտուրայում գտնվող Թամուրա քաղաքի Աբուկումա լեռներում հիմնել է բրնձի և սնկի աճեցման ֆերմա ։ 2011 թվականի ապրիլին Ֆուկուսիմա-1 ատոմակայանի երկրաշարժից և վթարից հետո ստիպված է եղել թողնել ագարակը և հեռանալ ։
Անձնական կյանք
Ամուսնացած է, ունի երկու երեխա։ Նրա հոբբիներն են ծովագնացությունը, արշավները, լողը և աերոստատները։
Արտաքին հղումներ
Կատեգորիա:Հեռուստալրագրողներ Կատեգորիա:Լրագրողներ այբբենական կարգով Կատեգորիա:Ճապոնացի լրագրողներ Կատեգորիա:Ճապոնացի տիեզերագնացներ
Իբրահիմ խան
Իբրահիմ Խալիլ խան Ջևանշիր, Ղարաբաղի խան 1759/63-1806 թվականներին։ Հաջորդել է հորը՝ Ղարաբաղի խանության հիմնադիր Փանահ Ալի խանին։
Վաղ կյանք
Իբրահիմ խանը ծնվել է Ղարաբաղում մոտ 1732 թվականին։ 1759 թվականին Իբրահիմը պատանդ է հանձնվել Ֆաթհ Ալի խան Աֆշարին և տարվել Ուրմիա։ 1762 թվականին Փանահ խանն անձնատուր է եղել Քարիմ խան Զենդին և որպես պատանդ տարվել Շիրազ, որտեղ և կարճ ժամանակ անց մահացել է։ Քարիմ խան Զենդը, պարտության մատնելով Ֆաթհ Ալիին, Իբրահիմին ազատ է արձակել և նշանակել Ղարաբաղի կառավարիչ։
Ain’t No Mountain High Enough
«Ain’t No Mountain High Enough», երգը գրել են ամերիկացի հեղինակներ՝ Նիկոլոս Էշֆորդը և Վալերի Սիմփսոնը՝ 1966 թվականին Tamla Records լեյբլի համար։
Իբրահիմ խան
Գահակալություն
Ղարաբաղի խանությունը զգալիապես ուժեղացել է Իբրահիմ խանի իշխանության տարիներին։ Իբրահիմն ամուսնացել Մելիք-Շահնազար Բ-ի դուստր Հուրիզատի հետ, ամրապնդելով Վարանդայի մելիքի հետ Ղարաբաղի խաների դաշնակցությունը։ 1778 թվականին համաձայնության է եկել Վրաստանի Հերակլ թագավորի հետ և միասնաբար հարձակվել են Գանձակի վրա, կալանավորել այնտեղի Մահմեդ խանին և տարել նրան Շուշի։ 1780-1781 թվականներին Իբրահիմ խանը արշավել է դեպի Թավրիզ և Խոյ։ Իբրահիմ խանը թե ամուսնությունների միջոցով, թե ուժով իրեն է ենթարկել հարևան Գանձակի, Ղարադաղի, Նախիջևանի, Շաքիի, Արդաբիլի և Շիրվանի խանությունները և դաշնակցել Ավարիայի և Խոյի խաների հետ։ Իբրահիմ խանը պարբերաբեր պատերազմել է Ղուբայի Ֆաթհ Ալի խանի հետ, որը Արևելյան Անդրկովկասում նրա միակ մրցակիցն էր։
Ain’t No Mountain High Enough
Ստեղծման պատմություն
Նիկոլոս Էշֆորդը և Վալերի Սիմփսոնը երգը գրել են 1966 թվականին, նախքան Motown Records-ի հետ պայմանագիր ստորագրելը։ Սկզբնապես ցանկանում էր ձայնագրվել բրիտանացի երգչուհի Դասթի Սփրինգֆիլդը, սակայն հեղինակները երկար չէին համարձակվում երգը փոխանցել նրան և վերջում հրաժարվեցին, քանի որ գիտեին, որ երգը կարող էր դառնալ իրենց մուտքը Motown Records լեյբլ։ Ավելի ուշ Նիքը երգը անվանել է «Ոսկե ձու» ։ Իսկ Սփրինգֆիլդը ավելացրել է «I’m Gonna Leave You» երգը իր երկրորդ ստուդիական «Dusty» ալբոմի մեջ, որի մեղեդին շատ նման էր «Ain’t No Mountain High Enough»-ին։
Իբրահիմ խան
Գահակալություն
1783 թվականին Իբրահիմ խանը դաշնակցել է Խոյի Ահմեդ խանի հետ և նրա հետ միասին 1785 թվականին կրկին արշավել է Թավրիզ։ 1783 թվականին նա որոշել է ամրացնել Շուշի բերդը, ինչի համար Ղարաբաղի մելիքներից պահանջել է 100-ական մարդ։ Քանդվել են բերդի հին պարիսպները և կառուցվել են նոր, ավելի ամուր պարիսպներ։ Շուշի բերդի վերակառուցումն ավարտվել է 1789 թվականին։
Ain’t No Mountain High Enough
Ձայնագրություն
Շուտով երգը գտավ իր կատարողներին՝ Մարվին Գեյը և Թամի Թերելը։ Հենց այս երգով էլ սկսվեց նրանց դուետի ուղին։ Ըստ պրոդյուսերների, ձայնագրության ժամանակ Թերելը մի փոքր նյարդայնացած էր և ամաչկոտ, քանի որ դեռ փորձեր չէր կատարել։ Թերելն իր վոկալը գաղտնի ձայնագրեց պրոդյուսերներ Հարվի Ֆուկուայի և Ջոննի Բրիստոլի հետ, որոնք հետագայում ավելացրին Գեյի վոկալները ։ Երգի օրիգինալ տարբերակը՝ «Ain’t No Mountain» թեթև, պարող և ռոմանտիկ սիրային երգ էր։
Իբրահիմ խան
Պայքար Խամսայի մելիքությունների դեմ
1780-1790-ական թվականներին, թեպետ որոշակիորեն թուլացած, բայց Ղարաբաղի հայ մելիքները շարունակում էին կարևոր դեր խաղալ երկրի քաղաքական կյանքում, ինչի հետ հաշվի չէր նստում Իբրահիմ խանը։ 1787 թվականին Իբրահիմ խանը բանտարկել է Ղարաբաղի մելիքներին և Գանձասարի կաթողիկոս Հովհաննես Է Հասան-Ջալալյանին։ Իբրահիմ խանը մելիքներին ազատ է արձակել վիթխարի փրկագնի դիմաց, իսկ Հովհաննես կաթողիկոսին նա սպանել է տվել։ 1780-ական թվականներին Իբրահիմ խանը Տողի հայերի մի մասին և Դիզակի Եգան մելիքի ժառանգներից շատերին ստիպել է մահմեդականությունն ընդունել։ Մելիք-Շահնազարի սադրանքով Իբրահիմ խանը կալանավորել և սպանել է տվել Ջրաբերդի մելիք Ալլահ-ղուլիին։ Ալլահ-ղուլիի եղբայր Հաթամը և Գյուլիստանի մելիք Հովսեփը մարտնչում են Իբրահիմ խանի և Մելիք-Շահնազարի դեմ, սակայն վերջապես ստիպված են լինում հեռանալ Ղարաբաղից և ապաստանել Գանձակի խանի մոտ։ Հետագայում Իբրահիմ խանը տարագիր մելիքներին առաջարկում և հաշտվել և վերադառնալ Ղարաբաղ։ Հաթամը և Հովսեփն ընդունում են Իբրահիմի առաջարկը, սակայն հետագայում իրենց հաջորդները՝ Մելիք-Մեջլումը և Աբովը ևս ընդհարվում են Իբրահիմ խանի հետ։ Նրանք փախչում են Վրաստան, ապա հաստատվում Գանձակում, որտեղ և Մելիք-Մեջլումը սպանվում է 1796 թվականին։ Իբրահիմ խանը նրանց կալվածքները նվիրել է ուրիշներին։ Իբրահիմ խանը նաև բանտարկեց Դիզակի մելիք Բախտամին և նրան աքսորեց Արդաբիլ։
Իբրահիմ խանը անողոք պայքար է մղել Ղարաբաղում Հայ եկեղեցու դեմ, մասնավորապես փորձելով թուլացնել Գանձասարի կաթողիկոսությունը, որը գտնվում էր Հասան-Ջալալյանների մելիքական տոհմի ազդեցության ներքո։ 1763 թվականին Երից Մանկանց վանքում նշանակել է Իսրայել արքեպիսկոպոսին որպես հակակշիռ Հասան-Ջալալյանների Գանձասարի կաթողիկոսության։ Իբրահիմ խանի հրամանով Հովաննես Է կաթողիկոսի սպանությունից հետո բռնագրավվել են եկեղեցական կալվածքները և կողոպտվել են եկեղեցիները։ 1792 թվականին Սարգիս Հասան-Ջալալյանը ստանձնել է Գանձասարի կաթողիկոսի պաշտոնը, սակայն կարճ ժամանակ անց Իբրահիմ խանը նրան դրել է տնային կալանքի տակ և ստիպել հրաժարվել կաթողիկոսությունից։ Սարգիսը մնացել է կալանքի տակ մինչև 1799 թվականը, երբ փախել է Հաղպատ։ Նա Ղարաբաղ է վերադարձել 1806 թվականին՝ Իբրահիմ խանի մահից հետո, և 1810 թվականին կրկին ստանձնել է Գանձասարի կաթողիկոսի պաշտոնը, որը լուծարվել է ռուսական իշխանությունների կողմից դրանից 6 տարի անց։
Ain’t No Mountain High Enough
Ձայնագրություն
1999 թվականի երգի Մարվին Գեյի և Թամի Թերելի կատարած տարբերակը մտավ Գրեմմի փառքի սրահ և համարվում է Motown Records-ի պատմության ամենանշանակալից ձայնագրություններից մեկը։
The Supremes-ի և The Temptations-ի տարբերակ
1968 թվականին հատուկ Diana Ross & the Supremes Join The Temptations ալբոմի համար, The Supremes-ը և The Temptations-ը ձայնագրեցին երգի իրենց տարբերակը, որը բնօրինակին ավելի մոտ էր։
Իբրահիմ խան
Պայքար Խամսայի մելիքությունների դեմ
Իբրահիմ խանի վայրագությունների հետևանքով սպանվել կամ տեղահանվել է Ղարաբաղի հայ ազգաբնակչության մի զգալի հատված։ Տեղահանվածներից շատերը վերադարձել են Ռուսաստանին Ղարաբաղի միացումից հետո։
Ain’t No Mountain High Enough
Դայանա Ռոսի տարբերակ
1970-ի գարնանը՝ «Reach Out and Touch (Somebody's Hand») դեբյուտային սինգլի հաջողությունից հետո, Էշֆորդն ու Սիմփսոնը առաջարկեցին վերագրանցել «Ain't No Mountain Enough High» երգը և թողարկել այն որպես սինգլ։ Սկզբում երգչուհուն այդ գաղափարը շատ դուր չէր գալիս, բայց հեղինակներին հաջողվեց համոզել նրան։ Երգի նոր տարբերակն ավելի շատ հնչում է գոսպելի նման։ Դիանան արտասանում է երգի բառերը, ասես մի հատված կարդա Ավետարանից, նրան ուղեկցվում է Դեթրոյթի սիմֆոնիկ նվագախումբը, որպես երգչախմբային կատարողներ հանդես եկան հեղինակները, ինչպես նաև The Andantes խումբը, Ջիմի Բիվերսը, Ջո Արմսթեդը, Բրենդա Էվանսը և Բիլլի Կելվինը։
Motown Records լեյբլի սեփականատեր Բերի Գորդիին դուր չէր գալիս այն փաստը, որ երգը սկսվում է ասմունքով, ուստի հատկապես ռադիոկայանների համար երգը կտրվում էր և սկսվում երգչախմբի մուտքի պահից, միայն դրանից հետո Էշֆորդն ու Սիմփսոնը համոզեցին նրան թողարկել երգը որպես սինգլ։ Երգը հիթ դարձավ՝ հասնելով Billboard Hot 100 և R&B Songs չարթերի առաջին հորիզոնականներին։ Այս երգի կատարման համար Դիանա Ռոսը Գրեմմիի անվանակարգում է ստացել՝ «Լավագույն կին փոփ վոկալ կատարում» անվանակարգում։
Իբրահիմ խան
Պատերազմներ Պարսկաստանի հետ
1791 թվականին Աղա Մոհամմադ խանը, որը հավակնում էր Իրանի գահին, պարտության է մատնել Թավրիզի կառավարիչը, որը ապաստում է Իբրահիմ խանի մոտ։ Տարածաշրջանի խաներից շատերն հպատակություն են հայտնում Աղա Մոհամմադ խանին։ Իբրահիմ խանը հրաժարվում է ենթարկվել Աղա Մոհամմադին և պատրաստվում է պաշտպանվել նրանից, սակայն Աղա Մոհամմադ խանը հեռանում է Իրանի կենտրոնական նահանգներից՝ իր դեմ բարձրացված խռովությունները ճնշելու համար։ Այնուհետ Իբրահիմ խանը լեզգիների 3000-անոց գունդով արշավել է Նախիջևան և պարտության մատնվել։ 1793 թվականին Աղա Մոհամմադ 6000-անոց զորք է ուղարկում Թավրիզ տարածաշրջանի խաներին և մասնավորապես Իբրահիմ խանին հպատակեցնելու համար։ Իբրահիմ խանը Աղա Մոհամմադին ձևականորեն հպատակություն է հայտնում և պատանդ հանձնում իր զարմիկ Աբդու Սամեդ բեկին։ Աղա Մոհամմադ խանի զորքերի կողմից Քերմանի պաշարման ժամանակ Աբդու Սամեդ բեկը Աղա Մոհամմադի փախուստի է դիմել և սպանվել, ինչն Իբրահիմ խանի և Աղա Մոհամմադ խանի միջև նոր թշնամության պատճառ է դարձել։
1795 թվականի գարնանը Աղա Մոհամմադ խանն առաջին անգամ արշավանք է կատարում դեպի Անդրկովկաս։ Իբրահիմ խանը դիմում է Վրաստանի և Օսմանյան կայսրության օգնությանը։ Վրաստանի Հերակլ թագավորը Ղարաբաղ է ուղարկում 2000-անոց մի գունդ, որի օգնությամբ Իբրահիմ խանի ուժերը ջախջախում են Աղա Մոհամմադ խանի 4000-անոց զորքը։ Աղա Մոհամմադ խանը վերանորոգում է Խոդ Աֆարինի կամուրջը և իր բանակով առաջանում դեպի Ղարաբաղ։ Որոշ տվյալների համաձայն Իբրահիմ զորք է հավաքում և տեղական ազգաբնակչության աջակցությամբ համառորեն դիմադրում պարսկական զորքերին։ Աղա Մոհամմադ խանը կարողանում է պաշարել Շուշի բերդը միայն Ղարաբաղի ազգաբնակչության դիմադրությունը հաղթահարելուց հետո։ Աղա Մոհամմադն ու իր զորավարները շրջապատում են Շուշին, սակայն 33-օրյա պաշարման ընթացքում նրանց չի հաջողվում գրավել ամրոցը։ Աղա Մոհամմադ խանը հեռանում է Ղարաբաղից և շարունակում իր արշավանքը դեպի Վրաստան։